**Refleksjonsnotat**

1. **Vurder beslutningsprosessen i gruppen. Hva var bra/dårlig?**

Selve beslutningsprosessen i gruppen har gått veldig ryddig for seg.

I hele utviklingsprosessen var alle involvert og alle fikk komme til ordet.

Vi gikk selvfølgelig noen runder rundt om hvilken idé vi skulle gå for, men vi var alle enige om at vi ville lage noe unikt fremfor noe ordinært.

Vi har stort sett hele tiden vært på bølgelengde, noe som ble jobbet en del med i begynnelsen.

1. **Vurder kommunikasjonen i gruppen. Hva var bra/dårlig?**

Vi har primært brukt sosiale medier som kommunikasjon samt oppmøte og å jobbe sammen face-to-face. Å være tilstede og vise at man er tilgjengelig har vært veldig viktig for oss.

Det har selvfølgelig ikke vært like enkelt hele perioden. Mye på grunn av jobb ved siden av skolen og annet skolearbeid.

1. **I hvilken grad har dere brukt kreative teknikker i løpet av prosjektet? Hva er erfaringen med disse?**

Kreative teknikker har blitt flittig brukt. Vi hentet mye inspirasjon fra hvordan andre i bransjen jobber. Vi raskt komfortable i hverandres nærvær, og begynte å leke med ideer og tanker.

Noe som hjalp veldig på prosessen var leker som stimulerte sansene våres. Dette innebar å gjette riktig på gjenstander man lukter på, blindtester, og til slutt en tur på escape room i Oslo for å teambuilde litt.

For å sitere Pablo Picasso “Every child is an artist, the problem is staying an artist when you grow up”.

1. **I hvilken grad har dere klart å følge egen handlingsplan? Hvor godt estimerte dere ressursbruken?**

Vi kunne definitivt fulgt handlingsplanen vår bedre. Vi var dog veldig opptatt av at alle skulle få en liten oppgave å jobbe med. Vi hadde en fast møte dag en gang i uken, som vi økte til to etter hvert som vi begynte å nærme oss deadline, og alt ettersom vi fikk mer tid.

Den siste uken måtte vi selvsagt skru opp intensiviteten og effektiviteten, men vi har hele tiden tatt høyde for å bruke god tid på det vi jobber med for å unngå skippertak.

1. **Hvordan har arbeidsdelingen vært innen teamet?**

Arbeidsdelingen i gruppen har til tider vært veldig god og noen ganger litt usikker. Det siste har veldig mye med det nye vi har lært i løpet av prosjektet som PHP, GitHub og Kanban. Å delegere oppgavene rundt det var selvsagt en liten utfordring litt ettersom hva man personlig hadde lyst til å jobbe med.

Det løste seg veldig da alle tok ansvar for sitt.

1. **I hvilken grad føler dere at løsningen deres gjenspeiler deres faglige kompetanse på nåværende tidspunkt?**

Vi tok litt vann over hodet da vi valgte ideen vi valgte. Ideen var i utgangspunktet litt utenfor alles komfortsone når det gjelder kompentanse, fordi ingen av oss har laget noe så avansert før.

Ambisjonsnivået vår var fra starten av skyhøy. Nesten litt for høy – men det har bare vært gøy, for uten ambisjoner er man ingenting.

1. **Hva vil dere gjøre annerledes neste gang dere har et prosjekt?**

Vi manglet en del struktur på oppmøte. Vi burde ha vært litt strengere med oss selv, og selv om vi hadde god slingringsmonn på tiden, så kunne ting blitt gjort mer effektivt.

En teknikk er å samle inn alle mobiltelefoner for å få maks ut av arbeidstiden sammen.

Vi prøvde også oss på en kontrakt med straff på gruppemedlemmer som kom for sent til de gange vi skulle møtes. Straffen var å kjøpe lunsj til alle på gruppen. Dette klarte vi ikke å opprettholde da studielånet ikke alltid strakk til.